MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

       HOTĂRÂREA NR.259
privind mandatarea reprezentantului Consiliului Local al Municipiului Craiova să voteze, în Adunarea Generală a Acţionarilor Companiei de Apă „Oltenia” S.A., ordinea de zi din data de 28.05.2026

           Consiliul Local al Municipiului Craiova, întrunit în sedinţa ordinară din data de

28.05.2026.

           Având în vedere referatul de aprobare nr.161971/2026, raportul nr.178348/2026 al Direcţiei Economico-Financiară și raportul de avizare nr.179382/2026 al Direcției Juridice, Asistență de Specialitate și Contencios Administrativ, prin care se propune mandatarea reprezentantului Consiliului Local al Municipiului Craiova să voteze, în Adunarea Generală a Acţionarilor Companiei de Apă „Oltenia” S.A., ordinea de zi din data de 28.05.2026 și avizele nr.17/2026 al Comisiei I - Buget Finanţe, Studii, Prognoze şi Administrarea Domeniului și nr.21/2026 al Comisiei V - Juridică, Administraţie Publică şi Drepturi Cetăţeneşti;
În conformitate cu prevederile art.28, alin. 4 din Legea nr. 82/1991 – Legea Contabilităţii, cu modificările şi completările ulterioare, Ordinului Ministerului Finanțelor Publice nr.1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările şi completările ulterioare și Legii nr.31/1990, republicată, cu modificarile si completarile ulterioare;
În temeiul art.129 alin.2 lit. d, coroborat cu alin.7 lit. n, art.132, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificarile și completările ulterioare;

                                                         HOTĂRĂŞTE:

  Art.1. Se aprobă mandatarea reprezentantului Consiliului Local al Municipiului                        Craiova - Creţu Cristina Mădălina, să voteze în Adunarea Generală a Acţionarilor  Companiei de Apă „Oltenia” S.A., din data de 28.05.2026, ora 14.00, propunerile de la punctele 1-6 aflate pe ordinea de zi, astfel:
1. aprobarea situaţiilor financiare anuale ale Companiei de Apă Oltenia S.A.,    pentru anul 2025;

             2.  aprobarea repartizării profitului net al Companiei de Apă Oltenia S.A., pentru anul 2025;

    3. aprobarea modului de îndeplinire a indicatorilor de performanţă ai administratorilor neexecutivi/membrii ai Consiliului de Administraţie, stabiliţi prin contractele de mandat, pentru anul 2025;

4. aprobarea Raportului Administratorilor Companiei de Apă Oltenia S.A., pentru anul 2025;

5. aprobarea bugetului de venituri și cheltuieli al Companiei de Apă Oltenia S.A., pentru anul 2026;

6. aprobarea prevederii în bugetele de venituri și cheltuieli anuale a acordării unor drepturi pentru salariații Companiei de Apă Oltenia S.A., la retragerea din activitate ca urmare a pensionării, la nivelul de maxim un salariu, conform art.LXXI alin. (4) din Legea 296/2023 privind unele măsuri fiscal-bugetare pentru asigurarea sustenabilității financiare a României pe termen lung.
Art.2. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Economico-Financiară, Creţu Cristina Mădălina şi Compania de Apă „Oltenia” S.A.  vor aduce la îndeplinire prevederile prezentei hotărâri.

